**Wilayah Voronezh** ( Rusia: Воро́нежская о́бласть) ialah bandar raya yang besar di Rusia barat daya, tidak jauh dari Ukraine. Ia terletak di Sungai Voronezh, dua belas kilometer dari tempat yang Sungai Voronezh mengalir masuk ke Sungai Don. Voronezh ialah pusat pentadbiran Oblas Voronezh. Ia merupakan persimpangan kereta api yang penting (dengan landasan ke Moscow, Rostov-on-Don, Kiev), serta juga pusat Lebuh Raya Don (Moscow—Rostov-on-Don). Jumlah penduduknya 848,752 orang (banci 2002); 886,844 (banci 1989); 660,000 (1970); 447,000 (1959); 344,000 (1939); 120,000 (1926). Bandar raya ini dibahagikan kepada enam daerah pentadbiran: Kominternovsky, Leninsky, Levoberezhny, Sovetsky, Tsentralny, dan Zheleznodorozhny.

Geografi
--------

### Zon waktu

Wilayah Voronezh terletak di Zon Waktu Moscow (MSK/MSD), dengan UTC-nya +0300 (MSK)/+0400 (MSD).

Sejarah
-------

Peta Wilayah Voronezh, dengan daerah-daerah utamannya
Sungai Voronezh disebut buat pertama kali dalam Kodeks Hypatian pada tahun 1177. Kota ini diasaskan antara tahun 1585–1586 oleh Tsar Feodor I sebagai kubu untuk melindungi negara Rusia daripada serangan Tatar Krimea dan Nogay. Bagaimanapun, petempatan di sini telah wujud sejak Zaman Batu.

Pada abad ke-17, Voronezh menjadi sebuah pusat komersil dan kraftangan yang penting. Sebuah pemberontakan antifeudal berlaku di in Voronezh pada tahun 1648. Antara tahun 1695–1696, Tsar Peter Agung mengasaskan sebuah limbungan di Voronezh untuk membina armada Azov bagi kempen Azov (mungkin merupakan armada pertama yang dibina di Rusia). Semasa pemerintahannya, Voronezh menjadi kota yang terbesar di Rusia selatan dan pusat pentadbiran untuk kawasan selatan yang besar. Voronezh menjadi pusat provinsi Azov sejak tahun 1711, pusat provinsi Voronezh sejak tahun 1725, pusat Voronezh namestnichestvo sejak tahun 1779, dan pusat provinsi Voronezh sejak 1824. Pada abad ke-18 dan ke-19, Voronezh menjadi pusat kawasan pertanian chernozem. Industri pengilangan (pengisaran, peleburan lemak binatang, pembuatan mentega, sabun, dan kulit, serta perusahaan lain) serta perdagangan roti, lembu, dan bulu berkembang di kota ini. Pada abad ke-19, sebatang landasan kereta api menghubungkan Voronezh dengan Rostov-on-Don (1868) dan Moscow (1871).

Semasa Perang Patriotik Agung antara tahun 1941–1945, Voronezh menjadi tempat pertempuran yang ganas antara askar Rusia dengan askar Wehrmacht. Ia dipergunakan oleh askar Jerman sebagai tempat persinggahan untuk serangan ke atas Stalingrad, serta titik penyeberangan Sungai Don yang utama. Pada bulan September 1989, terdapat penglihatan UFO yang termasyhur di Voronezh yang menarik perhatian akhbar dan televisyen. Terdapat juga dua makhluk aneh yang keluar dari UFO selepas UFO mendarat di taman yang terletak di kota tersebut.

Antara tahun 1991 hingga tahun 2000, Voronezh yang mengalami kadar pengangguran yang tinggi menjadi sebahagian kawasan pengundian komunis yang dikenali sebagai *Jalur Merah* Rusia. Pada hari ini, bandar raya ini merupakan pusat ekonomi, perindustrian, kebudayaan dan sains yang dikenali sebagai Kawasan Tanah Hitam. Terdapat 7 buah teater, 12 buah pawagam, dan 19 sekolah menengah serta juga *Voronezh State University* di bandar raya ini. Jumlah pelajar yang besar di sini merangkumi banyak pelajar asing di Rusia yang biasanya mengambil masa setahun untuk mempelajari bahasa Rusia di Voronezh sebelum berpindah ke universiti-universiti yang lain. Pada masa yang lalu, keadaan ini telah mengakibatkan ketegangan antara pelajar asing dengan penduduk asli. Sebilangan pembunuhan telah berlaku. Sebanyak 45 serangan ke atas orang asing dilaporkan di Voronezh pada tahun 2005, dengan pembunuhan terakhir melibatkan Enrique Anhelis Hurtado, seorang pelajar Peru, pada 9 Oktober. 

Banyak tokoh yang termasyhur dilahirkan di Voronezh dan kawasan berhampiran, antaranya termasuk:

* pemuisi dan penulis seperti Platonov, Bunin, Koltsov, Nikitin, Marshak, Troepolskii;
* pelukis Kramskoi, Ge, dan Kuprin;
* ahli fizik Cherenkov;
* ahli pelayaran dan penjelajah kutub, Valerian Albanov;
* ahli gimnastik Davydova, dan Tkachyov;
* penganut faham anarki, Voline; dan
* pakar pembedahan, Serge Voronoff.

Osip Mandelstam, pemuisi Rusia, menjalani buangan di Voronezh selepas ditangkap pada tahun 1934 dan menulis satu siri puisi di sini yang disusun di bawah judul "Voronezh Notebooks" (Buku Nota Voronezh). *Sektor Gaza*, pancaragam punk Rusia yang termasyhur, diasaskan di Voronezh.

Pemandangan Voronezh pada abad ke-18.
Tidak jauh dari Voronezh ialah bandar satelit Novovoronezh ("Voronezh Baharu") yang bertindak sebagai loji kuasa nuklear tempatan. Kedua-dua bandar raya dilayani oleh Lapangan Terbang Chertovitskoye. Voronezh juga merupakan tempat untuk lapangan terbang Voronezh Pridacha, kemudahan pengilangan kapal terbang yang utama yang membina *Concordski* Tupolev Tu-144. Kapal terbang tersebut kini masih disimpan di lapangan terbang tersebut dan merupakan satu-satunya kapal terbang yang masih boleh berjalan. Selain itu, Voronezh juga merupakan tempat untuk pangkalan tentera udara Voronezh Malshevo di bahagian barat daya. Pangkalan tentera itu menampung pengebom nuklear.

Bandar raya kembar
------------------

* Republik Czech - Brno, Republik Czech
* Jerman - Wesermarsch, Jerman
* Amerika Syarikat - Charlotte, North Carolina, Amerika Syarikat
* Republik Rakyat China - Chongqing, China
* Bulgaria - Sliven, Bulgaria
* Sepanyol - Leon, Sepanyol

Galeri
------

  

* GerejaGereja
* Monumen kepada Peter IMonumen kepada Peter I
* Bas di hadapan piramidBas di hadapan piramid
* Teater dramaTeater drama
* Kawasan perumahan baruKawasan perumahan baru
* Gereja Smolensk di Voronezh, abad ke-19Gereja Smolensk di Voronezh, abad ke-19

  

  


|  |  |
| --- | --- |
|  | Wikimedia Commons mempunyai media berkaitan ***Wilayah Voronezh*** |


| * l
* b
* s
Subbahagian Rusia |
| --- |
| 

|  |
| --- |
| **Subjek persekutuan** |
| Republik | 
* Adygea
* Altai
* Bashkortostan
* Buryatia
* Chechnya
* Chuvashia
* Krimea1
* Dagestan
* Ingushetia
* Kabardino-Balkaria
* Kalmykia
* Karachay-Cherkessia
* Karelia
* Khakassia
* Komi
* Mari El
* Mordovia
* Ossetia Utara-Alania
* Tatarstan
* Tuva
* Udmurtia
* Sakha

 |
| Krai | 
* Altai
* Kamchatka
* Khabarovsk
* Krasnodar
* Krasnoyarsk
* Perm
* Primorsky
* Stavropol
* Zabaykalsky

 |
| Oblast | 
* Amur
* Arkhangelsk
* Astrakhan
* Belgorod
* Bryansk
* Chelyabinsk
* Irkutsk
* Ivanovo
* Kaliningrad
* Kaluga
* Kemerovo
* Kirov
* Kostroma
* Kurgan
* Kursk
* Leningrad
* Lipetsk
* Magadan
* Moscow
* Murmansk
* Nizhny Novgorod
* Novgorod
* Novosibirsk
* Omsk
* Orenburg
* Oryol
* Penza
* Pskov
* Rostov
* Ryazan
* Sakhalin
* Samara
* Saratov
* Smolensk
* Sverdlovsk
* Tambov
* Tomsk
* Tula
* Tver
* Tyumen
* Ulyanovsk
* Vladimir
* Volgograd
* Vologda
* Voronezh
* Yaroslavl

 |
| Bandar raya persekutuan | 
* Moscow
* St. Petersburg
* Sevastopol1

 |
| Oblast autonomi | 
* Yahudi

 |
| Okrug autonomi | 
* Chukotka
* Khanty-Mansi2
* Nenets3
* Yamalo-Nenets2

 |
| 
* 1Dituntut oleh Ukraine dan dianggap sebahagian besar masyarakat antarabangsa sebagai sebahagian daripada Ukraine
* 2Subordinat pentadbiran Wilayah Tyumen
* 3Subordinat pentadbiran Wilayah Arkhangelsk

 |

 |
| 

|  |
| --- |
| **Bahagian bukan perlembagaan tambahan dalaman institusi berbeza** |
| 
* Daerah persekutuan (oleh Presiden)
* Kawasan ekonomi (oleh Kementerian Pembangunan Ekonomi)
* Daerah ketenteraan (oleh Kementerian Pertahanan)
* Daerah kehakiman (oleh "Mahkamah Timbang Tara" undang-undang)

 |

 |